આ બધી વાતોની વચ્ચે હિમાચલના મુખ્યમંત્રી વીરભદ્ર સિંહે આ મુદ્દે કોઇ પણ પ્રકારની પરિસ્થિતીમાં લાઠીચાર્જ નહી કરવાનું જણાવ્યું હતું. જેનાં કારણે મેચ પર વધારે સંકટનાં વાદળો ઘેરાઇ ગયા છે. એટલું જ નહીં તેમણે કેન્દ્ર પાસે અર્ધસૈનિક દળોની માંગણી કરી હોવાની વાતને પણ નકારી દીધી હતી. વીરભદ્ર સિંહના આ વલણનું શિવસેના પણ સમર્થન કરી રહી છે. બીજી તરફ ભાજપનું પણ કહેવું છે કે રાજ્યની કોંગ્રેસ સરકાર સમગ્ર મુદ્દે રાજનીતિ કરી રહી છે અને તે કેન્દ્ર સરકારને પરેશાન કરવાનાં હેતુ સબબ જ આ મેચ ન થાય તે માટે ગર્ભિત મદદો પણ પહોંચાડી રહી છે.